གསར་ལམ་གྱི་གནས་ཚུལ་ལྟར་ན།མགོ་ལོག་བོད་རིགས་རང་སྐྱོང་ཁུལ་རྨ་ཆེན་རྫོང་རྟ་བོ་གྲོང་ནས་སྐྱེས་པའི་བུ་མོ་ཆུང་ཆུང་ཆོས་སྐྱིད་སྒྲོལ་མ༢༠༡༢ལོར་མཚོ་སྔོན་ཞིང་ཆེན་ལུས་རྩལ་སློབ་ཆེན་གྱི་འདུར་རྒྱུག་རུ་ཁག་ཏུ་ཞུགས་པ་དང་།ལོ་བཅུ་བདུན་ལ་སོན་པའི་བུ་མོ་ཆུང་ཆུང་འདིས༢༠༡༤ལོའི་ཟླ༨པར་མཚོ་སྔོན་དོ་པའིསྒྲ་སྒྱུར་བྱསགཞུང་ཕྱོགས་ས་མཐོའི་ལུས་རྩལ་སྦྱོང་བརྡར་ལྟེ་གནས་ཀྱིས་གཙོ་སྒྲུབ་བྱས་པའིལི་ནིག་མཆོང་རྒྱུག་རྟགས་མའི་རིང་འགྲན་རྣམ་གྲངས་ཀྱི་ས་མཐོའི་རྒྱལ་ཕམ་འགྲན་རྩོད་སྐབས་བཞི་བའིཁྲོད་སྤྱི་ལེ་ལྔ་དང་བཅུ་སོ་སོའི་ཨང་དང་པོ་བླངས་པ་དང་།༢༠༡༤ལོའི་ཟླ༩པར་ཅི་ལིན་ཁྲང་པེ་རི་བོ་ནས་འཚོགས་པའི་རྒྱལ་ཡོངས་འདུར་རྒྱུག་ཁྲོད་ཨང་གསུམ་པ།༢༠༡༤ལོའི་ཟླ༡༠པའི་ཚེས༡༠ཉིན་སུའུ་ཀྲུའུ་ནས་ཐེ་ཧུའུ་མཉམ་སྐོར་ལྗོངས་རྒྱུ་རྟགས་མའི་རྒྱལ་སྤྱིའི་འདུར་རྒྱུག་དང་ཉིན་མང་བསྐྱོད་པའི་འགྲན་སྡུར་ཁྲོད་བྱ་དགའ་ཨང་དང་པོ་གསུམ་དང་གཉིས་པ་གཅིག་བླངས།༢༠༡༤ལོའི་ཟླ༡༠པའི་ཚེས༡༦ཉིན་སུའུ་ཀྲུའུ་ཝུ་ནས་སྤེལ་བའི༢༠༡༤ལོར་བྱུང་བའི་རྒྱལ་ཁབ་ཨོ་རྩལ་འགྲན་ཚོགས་ཐོག་ཞུགས་མི་་སྦྱོང་བརྡར་ལྟེ་གནས་ནས་ཡ་གླིང་ན་གཞོན་མཆོང་རྒྱུག་གཟེངས་རྟགས་རྩོད་ལེན་གྱི་ལུས་རྩལ་བར་བདམས་ཐོན་བྱུང་སྐོར་དང་།ཡ་གླིང་ན་གཞོན་མཆོང་རྒྱུག་གཟེངས་རྟགས་རྩོད་ལེན་དུ་ཞུགས་པའི་ལུས་རྩལ་བ་ཚང་མ་རྒྱལ་ཁབ་དེའི་གཟིགས་སྐྱོང་ཆེ་ཤོས་དག་ཡིན་པ་དང་།ཆོས་སྐྱིད་སྒྲོལ་མ་ཡང་རྒྱལ་ཁབ་ལུས་རྩལ་ཅུའི་མཆོང་རྒྱུག་སྡེ་ཁག་གི་ན་གཞོན་ཚོགས་པས་ཆེད་མངགས་ཀྱིས་རྒྱལ་ཚབ་བྱས་ཏེ་འགྲན་རྩོད་དུ་ཞུགས་པའི་ཚུལ།དེ་མིན་རྒྱལ་ཁབ་ལུས་རྩལ་ཅུའི་མཆོང་རྒྱུག་ལུས་རྩལ་སྡེ་ཁག་ན་གཞོན་ཚོགས་པས་གཟིགས་སྐྱོང་ཐོབ་པ་འདི་ལོ་འདི་དག་ལ་མོའི་གྲུབ་འབྲས་དང་འབྲལ་ཐབས་མེད་སྐོར་སོགས་བརྗོད་འདུག